Document ID: 32013R1326

TARYBOS REGLAMENTAS (ES) Nr. 1326/2013
2013 m. gruodžio 9 d.
kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 31 straipsnį,
atsižvelgdama į Europos Komisijos pasiūlymą,
kadangi:
(1)
iki 2012 m. higieniniai paketai (įklotai) ir tamponai, kūdikių vystyklai ir vystymo įklotai bei panašūs higieniniai dirbiniai iš bet kokių medžiagų buvo klasifikuojami atsižvelgiant į tų dirbinių pobūdį arba medžiagą, iš kurios jie pagaminti, ir priskiriami skirtingiems Suderintos sistemos nomenklatūros skirsniams. Šiems dirbiniams buvo taikomos skirtingos muitų normos. Todėl tarifų klasifikavimo sistema buvo sudėtinga.
(2)
2012 m. minėtiems higienos dirbiniams Suderintoje sistemoje buvo sukurta viena pozicija - 961900. Tačiau ta pati sudėtinga tarifų klasifikavimo sistema išliko ir įvedus naująją poziciją, kuri pagal medžiagą, iš kurios dirbinys pagamintas, suskirstyta į dvylika subpozicijų, iš kurių kiekviena atitiko skirtingą konvencinę muito normą;
(3)
nustatyta, kad dėl tokios sudėtingos sistemos gali kilti bereikalingų kliūčių ir sunkumų taikant Kombinuotąją nomenklatūrą. Siekiant supaprastinti teisės aktus ir išvengti bereikalingų kliūčių taikant Kombinuotąją nomenklatūrą, reikėtų supaprastinti pirma minėtų higieninių dirbinių Kombinuotąją nomenklatūrą ir tarifų struktūrą - vietoje aštuonių produkto kategorijų įvesti keturias, iš kurių kiekvienai būtų priskirta atskira autonominė muito norma;
(4)
todėl Tarybos reglamentas (EEB) Nr. 2658/87 (1) turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedas iš dalies keičiamas taip, kaip išdėstyta šio reglamento priede.
2 straipsnis
Šis reglamentas įsigalioja 2014 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. gruodžio 9 d.

Labels: 3
0
1